CELEX: 32006R0209
Language: et
Date: 2006-02-07 00:00:00
Title: Komisjoni määrus (EÜ) nr 209/2006,  7. veebruar 2006 , millega muudetakse määrusi (EÜ) nr 809/2003 ja (EÜ) nr 810/2003 seoses Euroopa Parlamendi ja nõukogu määruse (EÜ) nr 1774/2002 kohaste komposteerimis- ja biogaasiettevõtteid hõlmavate üleminekumeetmete kehtivusaja pikendamisega   (EMPs kohaldatav tekst)

8.2.2006   
            
            
               ET
            
            
               Euroopa Liidu Teataja
            
            
               L 36/32
            
         
      KOMISJONI MÄÄRUS (EÜ) nr 209/2006,
   7. veebruar 2006,
   millega muudetakse määrusi (EÜ) nr 809/2003 ja (EÜ) nr 810/2003 seoses Euroopa Parlamendi ja nõukogu määruse (EÜ) nr 1774/2002 kohaste komposteerimis- ja biogaasiettevõtteid hõlmavate üleminekumeetmete kehtivusaja pikendamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 32 lõiget 1,
   ning arvestades järgmist:
   
               (1)
            
            
               Määruses (EÜ) nr 1774/2002 on sätestatud muuks otstarbeks kui inimtoiduks ettenähtud loomsete kõrvalsaaduste sanitaareeskirjad. Pidades silmas kõnealuste eeskirjade rangust, on kehtestatud üleminekumeetmed.
            
         
               (2)
            
            
               Komisjoni 12. mai 2003. aasta määrusega (EÜ) nr 809/2003 Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses komposteerimisettevõtetes kasutatava 3. kategooria materjali ja sõnnikuga, (2) nähakse ette teatavad üleminekumeetmed, et võimaldada tööstusele kuni 31. detsembrini 2005 kohanemisaega ning komposteerimisettevõtetes kasutatava 3. kategooria materjali ja sõnniku alternatiivsete töötlemisstandardite väljatöötamist.
            
         
               (3)
            
            
               Komisjoni 12. mai 2003. aasta määrusega (EÜ) nr 810/2003, Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses biogaasi ettevõtetes kasutatava 3. kategooria materjali ja sõnnikuga, (3) nähakse ette teatavad üleminekumeetmed, et võimaldada kuni 31. detsembrini 2005 tööstusele kohanemisaega ning biogaasi ettevõtetes kasutatava 3. kategooria materjali ja sõnniku alternatiivsete töötlemisstandardite väljatöötamist.
            
         
               (4)
            
            
               Euroopa Toiduohutusameti 7. septembri 2005. aasta arvamuse kohaselt kehtestatavad parameetrid erinevad nendest töötlemisstandarditest, mida liikmesriigid võivad lubada vastavalt määrustele (EÜ) nr 809/2003 ja (EÜ) nr 810/2003 kuni 31. detsembrini 2005. Samuti võtab liikmesriikidel aega uue valideerimismenetluse rakendamine, mis on nähtud ette komisjoni 7. veebruari 2006. aasta määrusega (EÜ) nr 208/2006, millega muudetakse Euroopa Parlamendi ja nõukogu määruse (EÜ) nr 1774/2002 VI ja VIII lisa seoses biogaasi- ja komposteerimisettevõtetes kasutatavate töötlemisstandarditega ning sõnniku suhtes kehtestatud nõuetega. (4)
               
            
         
               (5)
            
            
               Seepärast tuleks määrustega (EÜ) nr 809/2003 ja (EÜ) nr 810/2003 ettenähtud üleminekumeetmete kehtivusaega täiendavaks ajavahemikuks pikendada, et liikmesriigid saaksid lubada ettevõtjatel jätkata siseriiklike eeskirjade kohaldamist komposteerimis- ja biogaasiettevõtetes kasutatavate 3. kategooria materjalide ja sõnniku töötlemisstandardite suhtes.
            
         
               (6)
            
            
               Seepärast tuleks määrusi (EÜ) nr 809/2003 ja (EÜ) nr 810/2003 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 809/2003 artikli 1 lõikes 1, artikli 3 lõikes 2 ja artiklis 4 asendatakse kuupäev “31. detsember 2005” kuupäevaga “31. detsember 2006”.
   Artikkel 2
   Määruse (EÜ) nr 810/2003 artikli 1 lõikes 1, artikli 3 lõikes 2 ja artiklis 4 asendatakse kuupäev “31. detsember 2005” kuupäevaga “31. detsember 2006”.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 416/2005 (ELT L 66, 12.3.2005, lk 10).
   
      (2)  ELT L 117, 13.5.2003, lk 10. Määrust on muudetud määrusega (EÜ) nr 12/2005 (ELT L 5, 7.1.2005, lk 3).
   
      (3)  ELT L 117, 13.5.2003, lk 12. Määrust on muudetud määrusega (EÜ) nr 12/2005.
   
      (4)  Vt käesoleva Euroopa Liidu Teataja lk 25.